Odense Adresse-Contoirs Efterretninger, 1838-06-26
20 Juni-Fest. Denne Dag feiredes paa Bellevue af omtrent 70 Bønder og Landmænd og omtrent ligesaa mange Kjøbenhavnere; Præsidiet indtoge Sognefoged fra Lyngbye Søren Pedersen og forhenværende Sognefoged fra Utterslev Rasmus Christensen. Blandt Skaalerne udhæver Kjøbenhavnsposten: Rasmus Christensens for Kongen, Søren Pedersens for Prinds Chri Nestian, Førstnævntes for Jnstitutionen, Sidstnævntes for Bernstorff, Reventlov og Colbjørnsen. Birkedommer Knudsen oplæste et ham tilstillet Brev fra Peder Rasmussen i Pederstrup, med hvilket fulgte en Gave af 50 Rbd., som det første Bidrag til en Jndretning til Bondestandens Fremme. Prokurator Balthazar Christensen, udbragte en Skaal for Borger= og Bondestand i Forening, Prof. David for at den danske Bonde maatte erkjende sin Vigtighed i Samfundet; Peder Jensen fra Viby Mark ved Aarhuus for at de fattige Huusmænd, til hvis Klasse ogsaa han hørte, maatte sættes istand til at dyrke deres ringe Lod vedbørligen og saaledes af samme at erholde et taaleligt Udkomme." Som et Middel, han af egen Erfaring kjendte, anpriste han for alle fattige Bønder, at pløie deres Jord med Køer istedet for dertil at leieHeste, hvorhos han takkede for den Ære, der var vederfaret ham, at han som en ringe Mand nød saa megen Godhed iblandt fremmede Folk. - Student Barfods Toast var for det levende friske, det besindig-djærve, det frimodigemandige Ord." Festen blev derefter paa en særdeeles smuk Maade afbrudt ved et lidet Jntermezzo, idet der nemlig indfandt sig en Deputation fra endeel Borgere, der fra Kjøbenhavn havde begivet sig derud for at bringe Bønderne paa denne deres Festdag Borgernes Hyldest. Præsidenterne og endeel andre Bønder traadte nu hen for de aabne Vinduer, udenfor hvilke en talrig Menneskemasse afsang en Sang af (?) Efter et levende Hurra for den frie danske Bondesang, drog hiin Skare bort, Forsamlingen, indtog atter sine Pladser og Cand. Lehmann udbragte en Skaal for Selveiendom i Danmark. Derpaa erholdt Assessor Algreen=Ussing Ordet og udbragte en Skaal foren almindelig Erkjendelse af Bondestandens Værd og Betydning, og for det Ønske, at den i alle Forhold maa betragtes og behandles lige med de øvrige Stænder. Paa en høist overraskende og humoristisk Maade gjorde han opmærksom paa det Upassende i, at Man endnu bestandig uden videre tiltaler enhver Bonde med "Du, medens Man dog havde lært imod enhver, selv den ringeste Borger at bruge et anstændigt "De - noget, der ingenlunde var saa ligegyldigt, som det ved første Øiekast kunde synes. Det var i sin Orden, meente Taleren, naar en ærværdig, Patriark, som hiin uforglemmelige Reventlov, sagde, Du til sine Bønder, men naar hine Godseiere, der under Krigen voxte op som Svampe, disse Herrer, som vare blevne til halve Millionairer ved Kaffe og Sukker, Prisepenge, kongelige Obligationer, Rigsbanken og andre slige Historier, naar de troede sig beføiede til at dutte enhver af deres Bønder, da laae heri en stor Miskjendelse af det rette Forhold. Eller naar den gamle Sjælesørger sagde Dun til sin Sognemand, da vilde neppe deri findes noget Anstødeligt; men hvad i al Verden berettigede Fuldmægtigen hos Amtmanden, eller Contoirbetjenten paa Amtstuen, eller enhver stumpskjødet Skriverdreng hos Herredsfogden paa saadan Maade at tiltale den frie odelsbaarne Bonde? Herefter blev en af den ovenfor nævnte Peder Jensen forfattet Vise til Erindring om Stavnsbaandets Løsning afsjunget, hvornæst Prof. David udbragte en Toast for Bønderkarlenes Emancipation, ved hvilken Leilighed, Taleren smukt henpegede paa den nulevende Grev Christian Reventlovs Fortjenester af Bondestanden. Efterat Hr. Bagge havde foreslaaet en Skaal for Distriktets Stænderdeputerede, den fraværende Kammerraad Drewsen, der stedse havde viist sig som en begeistret Bondeven, endtes Festen med at Assessor Algreen=Ussing udbragte Forsamlingens Tak til Præsidiet.